CELEX: 62020TN0751
Language: hu
Date: 2020-12-18 00:00:00
Title: T-751/20. sz. ügy: 2020. december 18-án benyújtott kereset – KL kontra EBB

2021.2.15.   
            
            
               HU
            
            
               Az Európai Unió Hivatalos Lapja
            
            
               C 53/57
            
         
      2020. december 18-án benyújtott kereset – KL kontra EBB
      (T-751/20. sz. ügy)
      (2021/C 53/74)
      Az eljárás nyelve: francia
      
         Felek
      
      
         Felperes: KL (képviselők: L. Levi és A. Champetier ügyvédek)
      
         Alperes: Európai Beruházási Bank
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a jelen keresetet elfogadhatónak és megalapozottnak;
               
            
                  —
               
               
                  következésképpen semmisítse meg az EBB 2020. május 18-i azon határozatát, amely szerint a felperes 2020. március 18. és április 18., valamint április 20. és május 20. közötti orvosi igazolásai nem érvényesek a közigazgatási rendelkezések X. mellékletének 3.3 cikke tekintetében.
               
            
                  —
               
               
                  szükség esetén semmisítse meg a felperes által a 2020. május 18-i eredeti határozattal szemben benyújtott közigazgatási jogorvoslati kérelmet elutasító 2020. szeptember 12-i határozatot;
               
            
                  —
               
               
                  az EBB-t kötelezze a felperes nem vagyoni kárának megtérítésére;
               
            
                  —
               
               
                  az EBB-t kötelezze az összes költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első jogalap a közigazgatási rendelkezések X. melléklete 3.3 cikkének megsértésére vonatkozik. A felperes többek között úgy véli, hogy e cikk nem alkalmazandó, mivel a jelen ügyben nem áll fenn olyan igazolt eset, amely lehetővé tenné az orvosi szolgálat számára az általa benyújtott orvosi igazolások elutasítását.
               
            
                  2.
               
               
                  A második jogalap a gondoskodási kötelezettség és az arányosság elvének megsértésére, valamint joggal való visszaélésre vonatkozik. A felperes e tekintetben azzal érvel, hogy az alperes magatartása csupán súlyosította a felperes már egyébként is rendkívül törékeny egészségi állapotát, mivel a vitatott határozatok jelentősen súlyosították az általános szorongását azáltal, hogy megtagadták a 2020. március 18. és április 18., valamint április 20. és május 20. közötti orvosi igazolásainak érvényességét és a felperest fegyelmi eljárással fenyegették.